# GM2L granada

GM2L granada (beste izenez SAE 820) negarra eragiten eta gortzen duen granada modularra da, Alsetex enpresak ekoitzia.

## Historia

Frantziako indar armatuek GM2L granada 2018tik erabiltzen dute, eta 2020tik aurrera GLI-F4 modelokoa progresiboki ordezkatu zuen, hau arriskutsutzat jo zelako, hainbat manifestaritan lesio larriak eragin ondoren.
2021eko uztailaren 1ean, Gérald Darmanin Barne Ministroaren Kabinetearen zuzentarau batek GM2Len erabilera mugatu zuen, eskuz botatzea debekatuz.
GM2L granadak, GLI-F4 granadak bezala, gerra-arma gisa sailkatuak dira (A2 kategoria) Frantziako Barne Segurtasunerako Kodean.

## Ezaugarriak

Granada hamar gramo CS gas lakrimogenoz eta 7 gramo karga lehergarriz osatua dago, GLI-F4ak erabiltzen zuen trinitrotoluenorik (TNT) gabe. Granadaren bilgarria polietileno elastomero zilindrikoa da, 56 mm-ko diametrokoa.

## Erabilera

Arriskutsutzat jotzen denez, nahitaez tiro parabolikoz bota behar da jaurtitzaile berezi batekin (COUGAR edo CHOUKA). Erabilitako jaurtitzailearen arabera, 40 eta 220 m arteko distantzia har dezake. Prestakuntza berezia jaso duten agenteek bakarrik erabil dezakete.
2022an, Barne Ministerioak 840.000 GM2L granada erosi zituen.

## Efektua

Leherketan, granadak 160 dB-ko soinu-efektua eragiten du, 5 metrora neurtuta, eta 155 dB 10 metrora. Kontuan hartu behar da 120 db baino gehiagoko zarata laburrek ere entzumen aparatuan kalte itzulezinak eragiten dituztela. GM2Lak ez du distirarik sortzen.
Granadak hauts-itxurako CS gas lakrimogenoa sakabanatzen du karga piroteknikoari esker. CSaren eraginez malko-bideak asko aktibatzen dira, arnasbideak eta goragaleak narritatuz eta botaka eraginez. Listu-jarioa areagotu egiten da.

## Eztabaidak
### Arriskua

Polizia agenteentzat zein manifestatzaileentzat arriskugarriak direnez, GM2Len erabilerak eztabaida handia sortu du. Zenbait GKEk arriskutsutzat jo dituzte, eragindako ondorio atzeraezin eta zauri larriengatik. Polizia Nazionalaren inspekzioaren arabera, GM2Lek arrisku txikia dute, “erabilpen-arauak eta proposamenak” errespetatuz gero. Amnistia Internazionalaren arabera, baina, indar armatuek gaizki erabiltzen dituzte, eta horrek “kalte larriak eta heriotzak eragin ditzake”.
Giza Eskubideen Ligaren arabera, GLI-F4 modeloak GM2Lekin ordezkatzea "ez du arriskua jaisten, ordena mantentzeko estrategian funtsezko aldaketarik egin gabe".

### Biktimak

2023ko martxoaren 25ean, Serge Duteuil-Graziani, 32 urteko manifestaria, koman sartu zen GM2L granada baten eraginez, Sainte-Solineko (Deux-Sèvres) ur-megabiltegien aurkako manifestazio batean. Gurasoek salaketa jarri dute, “hilketa-saiakera” eta “laguntza oztopatzea” egotzirik, erreskate-ibilgailua ordenako indarrek blokeatu baitute.

## Erreferentziak

* ↑ «La grenade GM2L, « remplaçante » de la GLI-F4, est-elle tout aussi dangereuse ?» Le Monde.fr 2020-01-27.
* ↑ à 13h05, Par G. B. Le 26 janvier 2020; À 09h20, Modifié Le 27 Janvier 2020. (2020-01-26). Castaner annonce le retrait « immédiat » de la GLI-F4, une grenade controversée. .
* ↑ «Maintien de l’ordre : la grenade lacrymogène GLI-F4 interdite par Christophe Castaner» Le Monde.fr 2020-01-27.
* ↑ Pascariello, Pascale. Le ministre de l’intérieur limite l’usage d’une grenade défaillante.... .
* ↑ Maintien de l’ordre : la grenade « arracheuse de mains » partiellement remplacée. 20220328 18:35.
* 1 2 3 Grenade GM2L - Alsetex SAE 820. .
* 1 2 "Des dommages irréversibles" : qu'est-ce que la grenade GM2L si décriée par les manifestants ?. .
* 1 2 Dangerosité des grenades GM2L - Sénat. .
* 1 2 "Des dommages irréversibles" : qu'est-ce que la grenade GM2L si décriée par les manifestants ?. .
* 1 2 SAE ALSETEX. Fiche Grenade GM2 Lacrymogene. .
* ↑ Ducreuzet, Emmanuel. (2016-05-26). Gaz lacrymogène : quels effets sur la santé ? - A la une. .
* 1 2 Manifestations contre la réforme des retraites : trois questions sur les grenades utilisées par les forces de l'ordre. 2023-03-25.
* ↑ Les parents du manifestant d'origine corse blessé à Sainte-Soline portent plainte pour "tentative de meurtre". 29 mars 2023.
* ↑ Sylvain Duchampty. (29 mars 2023). Sainte-Soline : anticapitaliste, accompagnateur de montagne entre Corse et Toulouse : " Serge notre fils était fiché S comme beaucoup de monde". .

## Kanpo estekak

* Datuak: Q113836150